《登龙门塔分得龙门高深四韵 其二》
明代·王弘诲

宝塔深居上帝尊，建江王气俯中原。紫气缭绕千峰合，翠石崚嶒万壑奔。

侧听金鸡催日御，平看彩笔插天门。三山似拥神仙宅，五指标奇荷帝恩。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。